Centenari ... on the move - AFC : Agrupació Fotogràfica de Catalunya\nCentenari … on the move\nCentenari … on the moveToni Torras2022-03-18T20:29:52+02:00\nUna passió centenària quasi res, cents anys d’història de l’Agrupació Fotogràfica de Catalunya\nPreparem cinc projectes per la celebració l’any 2023\nLa nostra biblioteca ja compta amb cinc-cents llibres sobre fotografia, una raó de molt pes i que amb motiu d’aniversari volem editar.\n“El llibre del Centenari”\nQue vol explicar els 100 anys de la història de l’Agrupació a través dels seus socis i les seves fotografies, constarà de cinc capítols que referenciaran cinc èpoques. Cada capítol constarà d’un text introductori i un important número de fotografies d’il·lustres fotògrafs durant aquest període, totes i tots socis de la nostra Entitat.\nEn aquest moment el grup del llibre ja té enllestida la selecció de les obres dels tres primers capítols, així com els textos dels dos primers. Actualment s’està treballant en la selecció d’obres del quart capítol així com en la resta de textos.\nParal·lelament i amb el suport de la vocalia Arxiu-Museu-Patrimoni s’està dissenyant una maqueta digital amb els textos dels dos primers capítols i unes fotos de mostra. Aquesta maqueta té la doble finalitat de tenir una visió de com serà el llibre i, alhora facilitar la confecció del pressupost.\nVolem que sigui el llibre de fotografia que tothom vulgui tenir !!!\n“Proposem un curt, dinàmic, potent i alhora concret”\nLes imatges en moviment som la “leitmotiv” de la nostra existència, no ho podríem fer cap altre manera.\n100 anys de recorregut fotogràfic que vol aportar un document audiovisual, aparador de la nostra Entitat que explica la historia de l’Agrupació a traves dels socis, fotografies, documents, arxius i materials.\nActualment, la comissió de la pel·lícula treballa en un guió per elaborar el curt.\nEn aquesta etapa es recull tot tipus d’informació que sigui de notable interès al llarg període viscut per l’Agrupació com també aportacions personals dels socis actuals para enriquir el relat.\nLa finestra virtual que obrirà el nou camí d’un exitós futur de l’Agrupació !!!\n“Concurs fotogràfic Internacional del Centenari 1923-2023”\nEn el cas de l’Agrupació és inexcusable l’aposta per la continuïtat de la creació fotografia i artística a nivell global.\nAmb motiu de nostre cent aniversari convoquem aquest concurs lliure.\nEn aquest moment el grup ja té en estudi una proposta de les bases i ara som en la fase de revisió, per complir els requisits de possibles entitats patrocinadores.\nEl propòsit és aconseguir la màxima projecció mundial. Amb el patrocini FCF, CEF, FIAP, PSA i d’altres organismes i o entitats que és vulguin adherir, tant de caràcter privat com institucional.\n“Us convidem a participar amb aquest esdeveniment singular,\n100 anys no es poca cosa”\nPer fer gaudir a tothom amb la contemplació d’exposicions úniques”\nLa ciutat de Barcelona és reconeguda mundialment per la seva singularitat en molts àmbits, entre d’ells, el cultural i, no cal dir, que dins de l’àmbit cultural,\nl’art fotogràfic hi intervé amb un paper molt destacat. Barcelona alberga una entitat que ha acollit un enriquidor mosaic d’il·lustres creadors d’obres fotogràfiques durant aquests darrers cent anys.\nL’Agrupació Fotog ràfica de Catalunya té ferm el propòsit de transformació en futura entitat d’utilitat publica en l’àmbit de la fotografia.\nLa comissió vol celebrar l’aniversari i prepara set exposicions per l’any 2023 escampades arreu de Barcelona amb la intenció de fer partícips a tots els apassionants de la fotografia i obertes a tothom.\n1ª- l’Arxiu Fotogràfic de Barcelona\n2ª- Casa Elizalde\n3ª- Biblioteca de Catalunya\n4ª- Casa Golferich\n5ª Agrupació Fotogràfica de Catalunya\n6ª- Can Baste\n7ª Pati Llimona\nAmb el suport d’Ajuntament de Barcelona\nLa comissió exposicions té definits ja els materials fotogràfics que volem exposar.\nPerò ens permetreu una mica d’emoció i suspens en la publicació de noms de les mateixes. Us convidem a seguir la informació que anirem publicant en diferents mitjans.\n“La contemplació d’imatges úniques obra un ventall d’emocions desconegudes”\n“Sempre diem que ara no es el moment, però no n’hi ha cap missió impossible”\nLa comissió de Relacions Externes té l’encàrrec de comunicar la celebració\ndel Centenari i aconseguir ajuts i suports de tota mena, a traves de contactes amb entitats, sponsors, particulars i patrocinis,\nAquesta comissió ha fet i fa nombroses reunions, com per exemple\nAmb el Mnac, l’Ajuntament BCN, La Diputació, La Vanguardia, Laboratoris EGM, La Mallorquina, Barna Centre, el Museu Nacional de la Ciència i la Tècnica, La Fundació Vila-Casas, TV3 secció de documentals, editorials diverses i un llarg etc.\nEncara que troben moltes dificultats la comissió no defalleix en la recerca de recursos externs i poder celebrar el Centenari com la nostra Entitat mereix!!!\nPere Josep Sánchez Romero\nComissionat del Centenari


Convidada jornada informativa del programa SICTED a l’Auditòrium Sa Màniga | card.cat\nEl SICTED és un projecte de millora de la qualitat dels destins turístics promogut per la secretaría general de Turismo i la Federación Española de Municipios y Provincias, FEMP, que cedeix la metodologia de feina a la conselleria de Turisme i Esports, que treballa amb empreses i serveis turístics de fins a 30 oficis diferents i que influeix en l’experiència i satisfacció del turista que visita el nostre municipi.\nEs basa en l’aplicació d’un manual de bones pràctiques, que varia segons l’ofici. És un model participatiu que exigeix de les empreses i serveis un compromís amb la qualitat turística del destí, i ofereix un pla de formació de vàries sessions, una plataforma informàtica de gestió, visites d’assistència tècnica, grups de feina integrats per representants de l’administració pública i el sector privat, avaluacions contínues, i que culmina, si escau, amb la distinció de Compromís de Qualitat Turística.\nD’altra banda, la Llei 8/2012, de 19 de juliol, del turisme de les Illes Balears, estableix que tots els establiments, activitats i empreses hauran de superar un pla de modernització permanent, que consistirà en la superació d’algun dels plans de qualitat homologats o reconeguts per l’administració turística competent en matèria de planificació i ordenació.\nLa simplicitat d’implantació del SICTED, així com el seu cost reduït, el converteix en una alternativa a tenir en compte donat que proporciona, a més dels avantatges i millores evidents que ofereix qualsevol pla de qualitat, el compliment amb la llei ja esmentada.\nPer tot això vos convidem el proper 29 de gener, a les 12.00 h, a l’Auditori de Sa Màniga, a Cala Millor, a una jornada informativa, on us explicarem en què consisteix el programa SICTED, les novetats per l’any 2013 i la necessitat d’implementació de plans de qualitat d’acord amb la nova llei, així com intentarem resoldre tots els dubtes que tingueu al respecte.\nPer a més informació us podeu adreçar al web www.calidadendestinos.es o mmelia@santllorenc.es\nNicolás Bordal García, regidor de Turisme, Comerç i Seguretat ciutadana\nAquest article s'ha catalogat com a Altres, Local, Sa Costa, Sant Llorenç, Turisme i s'ha etiquetat amb Ajuntament, Jornada informativa del SICTED, qualitat, SICTED per Magdalena Ordinas representant null. Afegeix a les adreces d'interès l'enllaç.


El musical «El Rellotger de Gràcia» es podrà veure els dies 29 i 30 de setembre i l’1 d’octubre de 2017. – :: TOT Gràcia | El TOT de la Vila de Gràcia ::\nEl musical «El Rellotger de Gràcia» es podrà veure els dies 29 i 30 de setembre i l’1 d’octubre de 2017.\nL’abril de 2015 es va poder veure a ella mateixa gràcies a la representació de l’obra ‘El Rellotger de Gràcia’, basada en la novel·la de Joan Lafarga i amb la posada en escena amb dramatúrgia d’Enric Sunyol, dins dels actes de commemoració del 150è aniversari del Campanar de Gràcia. Més de 1.400 persones van poder veure l’obra, que va comptar amb la participació de més de 200 persones integrants de les 15 entitats de culturals de Gràcia.\nAquest octubre, gràcies al gran èxit de públic s’estrenarà la versió musical basada en la mateixa novel·la amb una adaptació teatral i direcció musical a càrrec d’Enric Sunyol, amb Lluís Velasco com a encarregat d’adaptar les peces musicals i amb la direcció musical Juan Diego Fidalgo. ‘El Rellotger de Gràcia, el musical’ s’ha basat exclusivament en la part històrica, que ens porta per la inauguració del Campanar de Gràcia, la Revolta de les Quintes, l’estrena d’El Cant de la senyera…\nUn musical pel qual s’ha fet una exhaustiva recerca de cançons emblemàtiques de compositors i grups de pop català, com per exemple Lluís Llach, Sau o Els Pets, entre d’altres, les lletres i esperit dels quals s’ajusten quasi a la perfecció al contingut de l’obra. Hi podrem escoltar cançons tan conegudes com «Bon dia» o «País petit». En aquesta nova proposta hi participen més de 70 intèrprets, entre cantants, actors i actrius, figurants, cors, i si hi sumem l’equip tècnic representen un total de més de 100 persones que ens portaran a redescobrir de nou la història de Gràcia.\nRecordeu que podreu veure i gaudir l’obra els dies 29 i 30 de setembre a les 21.00h i l’1 d’octubre a les 17:30h al Teatre de la Sala Montseny al Carrer Montseny 31-39 de Gràcia. Per saber-ne més o comprar ja les vostres entrades ho podeu fer a través d‘aquesta pàgina web oficial.\nEl Rellotger de Gràcia el musical


13 novembre, 2017 Standal\nSticky Post By Standal On 13 novembre, 2017\nAvui us anem a donar uns petits consells sobre com decorar amb miralls la vostra llar i sobretot on posar-los perquè aquests mostrin la seva personalitat i el seu estil. Els miralls han de ser els grans protagonistes. On col·locar-los?\n• En el saló. Un mirall gran ha de ser el gran protagonista d’aquesta habitació. Parla per si mateix i no necessita camina més per ser el gran centre d’atenció. Aportarà sobrietat al lloc i, a més, busca un mirall amb personalitat perquè no necessitaràs de molts més adorns per decorar el saló.\n• Rebedor. Sempre és la sala de pas, el lloc en el qual menys temps ens quedem a casa perquè és més fosc i no dóna motiu a això. Però, si col·loques un gran mirall en el mateix donarà vida, llum, amplitud i ho farà molt més personal i acollidor.\n• Aposta pel diferent i original. Si vols vestir una paret d’originalitat i d’estil i fer-la la principal d’aquesta estada, aposta pels miralls diferents i originals. Aquests tindran personalitat i fixaran totes les mirades. Seran un gran exemple del teu amor pel disseny.\nPetits matisos que en Standal tenim molt en compte sempre i que l’interiorisme ha de tenir partícips. Recorda que som experts en interiorisme Barcelona però, al mateix temps podem oferir els nostres serveis a qualsevol lloc. No dubteu a contactar amb nosaltres per a qualsevol tipus de dubte o consulta, perquè si teniu una idea nosaltres la podem convertir en realitat.\nTips per decorar la teva casa amb miralls novembre 13th, 2017Standal


El Govern es compromet a tenir acabat el centre de salut de l'Arenal el 2021\nS'ubicarà als terrenys de l'antic camp de futbol d'en Roses\nReunió entre representants municipals, de la sanitat local i d'IB-Salut. M. COLL\nLlucmajorLa Conselleria de Salut ha adquirit aquest divendres el compromís d'obrir les portes del nou centre de salut de l'Arenal a final de 2020 o principi de 2021, una vegada comencin les obres després de la cessió del solar municipal. La nova infraestructura sanitària de l'Arenal s'ubicarà a una zona coneguda popularment com l'antic camp de futbol d'en Roses, en un solar de 3.000 metres quadrats.\nEn una reunió mantinguda a l'Ajuntament de Llucmajor a la qual han assistit el batle, Éric Jareño; el gerent d'Atenció Primària del Servei Balear de Salut (IB-Salut), Miquel Caldentey; el tinent de batle d'Urbanisme, Guillermo Roig; el regidor de Serveis Socials, Gabriel Rojo, a més de tècnics municipals i membres del centre de salut de Llucmajor, s'han tractat temes relacionats amb la situació sanitària del municipi, pel que fa a atenció primària.\nEl batle, Éric Jareño, ha volgut destacar "la bona sintonia que hi ha hagut a la reunió i ha agraït al gerent la bona predisposició de l'IB-Salut per entendre les problemàtiques sanitàries que presenten els centres de salut de Llucmajor i Trencadors a l'Arenal".\n"L'augment de població, sobretot als mesos d'estiu a l'Arenal, ha fet que les instal·lacions hagin quedat obsoletes i no es pugui donar una atenció adequada als ciutadans. Amb la construcció dels nous centres de salut es donarà sortida a una necessitat sanitària a aquests nuclis de població", ha declarat el batle en sortir de la reunió.\nConselleria de Salut i Consum Ajuntament de Llucmajor sanitat centres de salut mallorca part forana


Camila Cabello i Cardi B triomfen en els premis MTV Video Music Awards\nMadonna irrita el públic de la gala amb un polèmic homenatge a Aretha Franklin\nDimarts, 21/08/2018 - 09:26\n2018 MTV Video Music Awards - Photo Room - Radio City Music Hall, New York, U.S., August 20, 2018. - Camila Cabello poses backstage with her awards for Artist of the Year and Video of the Year for Havana. REUTERS/Carlo Allegri TPX IMAGES OF THE DAY / CARLO ALLEGRI (REUTERS)\nLa nord-americana d’origen cubà Camila Cabello i la rapera Cardi B han sigut les triomfadores d’una gala dels MTV Video Music Awards (VMA) molt repartida, tot i que no per al duo The Carters, format per Beyoncé i Jay-Z, que s’ha hagut de conformar amb dues estatuetes de les categories professionals.\nCabello s’ha emportat dos dels premis més importants: el d’'Artista de l’any' i el de millor vídeo pel seu hit 'Havana', en col·laboració amb el raper Young Thug.\nPer la seva banda, Cardi B s’ha emportat tres dels deu premis a què aspirava. Així ha guanyat el premi 'Cançó de l’estiu', votat pel públic, amb el seu 'I like it', i, ja en la gala, ha aconseguit els guardons a 'Millor nou artista' i 'Millor col·laboració' per 'Dinero’, un tema que interpreta al costat de Jennifer López i DJ Khaled.\nLa sorpresa dels premis l’ha donat el raper Post Malone, que ha guanyat el guardó de 'Cançó de l’any' pel seu "Rockstar" amb 21 Savage, mentre que Ariana Grande s’ha emportat el premi a millor vídeo pop pel clip 'No tears left to cry'. Nicki Minaj en hip-hop ('Chun-Li'), i J Balvin i Willy William en llatí ('Mi gente’) han sigut altres dels que han recollit estatuetes.\nThe Carters, que partien com els segons màxims favorits, amb vuit nominacions, han hagut de conformar-se amb dues estatuetes en les categories professionals de 'Millor cinematografia' i 'Millor direcció d’art’ per 'APESH¿T', gravat al Museu del Louvre.\nMadonna i Aretha Franklin\nNo ha faltat a la cita la diva del pop Madonna, que acaba de complir 60 anys. Madonna ha protagonitzat un polèmic tribut a la difunta reina del soul Aretha Franklin. El públic l’ha criticat per considerar que ha passat més temps parlant d’ella mateixa que d’Aretha Franklin.\nEn un discurs de 10 minuts, Madonna ha recordat els seus propis principis en el món de la música, i ha relatat una audició que va fer a capella de 'You make me feel like a natural woman', un dels temes icònics de Franklin. Ha explicat que aquesta audició li va valer una feina a París però que va tornar als Estats Units per aprendre a tocar la guitarra. I d’allà, a la fama. "Res d’això hauria passat sense la nostra dama del soul", ha dit al final Madonna, introduint Aretha Franklin en el discurs. "Ella em va portar on soc avui i va influir en molta gent que es troba avui aquí. Gràcies, Aretha, per apoderar-nos a tots. RESPECTE. Llarga vida a la reina", ha finalitzat.\nEl públic s’ha llançat a Twitter a criticar aquesta intervenció, apuntant que Madonna no s’ha centrat en Franklin. "L’homenatge a Aretha Franklin és Madonna parlant de si mateixa", ha resumit Michael Arceneaux.\n— Michael Arceneaux (@youngsinick) 21 d’agost de 2018\n"No li faltes al respecte a una ICONA d’aquesta manera. Honres una llegenda explicant la seva història o CALLES", ha tuitejat Nina Parker.\n— Nina Parker (@MzGossipGirl) 21 d’agost de 2018\nTambé s’ha qüestionat per què l’organització dels premis ha elegit Madonna per parlar de la reina del soul en lloc de buscar artistes més pròxims a ella.\n“ESTIMO Madonna. En soc un gran fan. Però ella no hauria de ser en cap lloc a prop d’Aretha", ha opinat el crític cultural Marc Lamont Hill.\n— Marc Lamont Hill (@marclamonthill) 21 d’agost de 2018\n"Qui fos que va deixar pujar Madonna a l’escenari en els #VMAs per retre homenatge o el que fos això a ArethaFranklin hauria de ser acomiadat ja", ha tuitejat Alicia Garza, cofundadora del moviment Black Lives Matter.\n— Alicia Garza (@aliciagarza) 21 d’agost de 2018\nEl missatge polític de la vetllada ha anat a càrrec del raper Logic, que lluia un 'Fuck the wall' ('Que li fotin al mur') a la seva samarreta, en al·lusió a la política migratòria de l’Administració de Donald Trump, i s’ha envoltat de joves a les peces dels quals es llegia 'We are all human beings' ('Tots som éssers humans’).\nEls MTV VMA han tornat aquest any a l’icònic Radio City Music Hall de Nova York, que els va veure néixer el 1984. Davant aquest escenari centenars de fans s’han emocionat amb l’actuació coreografiada dels Backstreet Boys en un escenari a l’aire lliure situat sobre els icònics rètols de neó del teatre. I és que no tot són videoclips en aquesta gala anual de la MTV, sinó sobretot espectacle, com el que ha donat a distància la rapera Nicki Minaj dins de l’estació del World Trade Center (WTC), coneguda com a Oculus i dissenyada per l’arquitecte espanyol Santiago Calatrava.\nL’actuació més enèrgica ha sigut, no obstant, la de Jennifer López, que acaba de complir 49 anys. La cantant ha mantingut el públic entregat més de deu minuts amb un popurri de temes que han anat des dels seus clàssics 'Waiting for tonight' o 'My love don’t cost a thing' fins a les actuals 'El anillo’ o 'Dinero’.\nLópez no va oblidar cantar que encara és "Jenny from the block" abans de convertir-se en la primera artista llatina que rep el guardó honorífic Video Vanguard per una carrera en la qual ha escrit les seves "pròpies regles", ha dit, i és "més forta que mai" gràcies als seus dos fills.\nAltres que han pujat a l’escenari han sigut Maluma, Ariana Grande, Travis Scott i finalment Post Malone, que després d’interpretar el seu 'hit’ de rap s’ha penjat una guitarra i s’ha unit al grup de rock Aerosmith en una interpretació conjunta de la mítica 'Dream on' per tancar la gala.\nTemes: Premis MTV Video Music Awards (VMA) Beyoncé Madonna Música


matematiques – Universitat Popular de Granollers\nHome > Archive for matematiques\nFotografia matemàtica. Envieu les vostres fotos fins al 12 de maig\nÚltims dies per enviar les vostres fotos i optar als premis! Ens complau convidar-vos a participar en aquesta nova edició del concurs organitzat per l'aula de matemàtiques de la UPG. El període d'admissió de fotografies finalitza el 12 de...\n25 d'abril de 2019 at 14:04 Airun read more\nNova edició 2019 IV Concurs de Fotografia Matemàtica Ens compau convidar-vos a participar en aquesta nova edició del concurs organitzat per l'aula de matemàtiques de la UPG. El 25 de març comença el període d'admissió de fotografies. Consulteu les bases i...\n22 de març de 2019 at 10:48 Airun read more\n15 d'abril de 2018 at 20:29 Airun read more


Barcelona. Dilluns, 23 de Agost 2021. 05:30\n1. Barcelona està en decadència. Per ser justos, Ada Colau només ha accelerat, per incompetència i dogmatisme, un procés de decaïment que fa anys que va començar. Barcelona és avui una ciutat de províncies de l’Espanya borbònica i no aquella capital de Catalunya que va imaginar l’emergent catalanisme de finals del segle XIX i principis del XX. Construir una gran ciutat era, juntament amb la industrialització i la nacionalització cultural, el trident que havia d’ajudar a la pervivència de Catalunya com una nació de la mediterrània dins d’un estat que, per vocació i estratègia, era centralista i homogeneïtzador. Espanya no ha cregut mai en la diversitat. Quantes vegades no haurem hagut de suportar el típic crit de guerra espanyolista: “En español, que estamos en España”. La intolerància lingüística espanyola és famosa arreu del món, però a Barcelona encara hi ha qui reclama als catalanoparlants que no imposin la seva llengua i es dediquin a la seducció mentre els estan donant pel sac. Els unionistes espanyolistes no en tenen prou que el 62 % dels joves barcelonins entre 15 i 34 anys tinguin el castellà com a llengua habitual. Volen que el 28 % que encara té com a propi el català també l’abandoni. Diuen que a Barcelona es parlen més de tres-centes llengües i que el 58 % dels joves no han nascut a la ciutat. El que podria ser una oportunitat per transformar el català en llengua de trobada, no ho és. Què fa l’Ajuntament perquè això sigui així? Tenen més rètols en català els establiments regentats per xinesos i pakistanesos que no pas els dels barcelonins “de tota la vida”. O sigui, que les responsabilitats estan molt repartides.\n2. Vaig llegir un reportatge (més aviat un publireportatge) sobre el Poblenou, el barri on visc des de fa molts anys, i em va sobtar que m’expliquessin que s’està transformant en un barri cultural. Llevat del que és evident per a tothom, que és la transformació urbanística a còpia d’instal·lar-hi empreses a l’anomenat 22@ o diverses seus universitàries, de la UPF i la UOC, moltes de les iniciatives que esmentava l’autor de l’article tenen poca transferència al barri. Hi tenen la seu, però aquestes empreses són invisibles. Contribueixen, així, a la gentrificació del veïnat. Un dels establiments culturals més visibles és la Sala Beckett, un teatre que cada vegada programa més espectacles en castellà, que és la tendència general a tots els teatres de Barcelona, i que és una manifestació més del procés de provincialització barcelonina. L’altre establiment és Can Framis, un museu de l’escuderia Vila Casas situat en un extrem de la superilla imposada per Colau als veïns. Aquest excel·lent museu de pintura contemporània es va construir on abans hi havia hagut la fàbrica de llana de la família Framis, i està envoltat d’una frondosa vegetació. L’Ajuntament va posar-li el nom de Jardins de Miquel Martí i Pol (el nom del poeta havia de substituir alhora el de Sancho de Ávila, que va de l’avinguda de la Meridiana a la rambla del Poblenou). Avui aquest jardí, recreació d’un bosquet aleatori, farcit d’àlbers, pollancres i alzines, és un cau de merda, està mal cuidat, i serveix de refugi als sense sostre del barri. Encara que el reporter li dona un sentit positiu que no té des de la perspectiva de qui hi viu, té raó quan assenyala que cap barri de Barcelona està experimentant una metamorfosi tan bèstia.\n3. La pobresa a Barcelona es veu a tots els barris, tant com les borratxeres dels joves —i no tan joves— que es concentren al Born o a Gràcia. El consum de cocaïna, que és elevadíssim a la ciutat, és veu menys però afecta igualment la convivència. El primer dissabte sense confinament nocturn a Barcelona va repetir les aglomeracions i les entrompades a la festa major del barri de Gràcia de les dues nits anteriors. Llegeixo que els Mossos d’Esquadra i la Guàrdia Urbana van desallotjar vora 5.500 persones de diversos punts de la ciutat, sobretot places i carrers del barri de Gràcia. Els amics meus que hi viuen, a les 5.30 h de la matinada encara havien de suportar els crits i les animalades d’uns individus que no se saben contenir ni respecten una idea tan simple com és que viuen en comunitat. Quan comencin les festes de Sants, es repetiran les mateixes brutalitats. El problema de l’oci nocturn és anterior a la pandèmia i al confinament. Fa anys que Barcelona és una sala de festes a l’aire lliure per a molts estrangers —i també per a barcelonins— que han convertit la capital catalana en una mena de Lloret a l’engròs. L’endemà d’una nit de gresca, que a l’estiu sol ser cada dia, és millor sortir de casa amb les botes d’aigua per travessar els carrers encatifats de vòmits. No és cert, doncs, el que explica el tinent d’alcalde de Prevenció i Seguretat de Barcelona, Albert Batlle, que aquest desgavell sigui puntual. S’ha aixecat el toc de queda i el que hi ha hagut és un retorn a la “normalitat”. A l’ocupació massiva i descontrolada de l’espai públic nocturn.\n4. A Barcelona se li van esgotar les piles el 1992. Des d’aleshores que viu de rendes i amb una crisi de model que fa feredat. La ciutat és un decorat brut, amb múltiples serveis que funcionen deficitàriament. Un exemple són les bicicletes elèctriques del Bicing. N’hi ha molt poques i, quan n’hi ha, no funcionen, perquè estan descarregades (n’hi pot haver quatre o cinc que no funcionen en una mateixa estació) o bé perquè quan les desancores constates que no rutllen i això que et cobren un suplement de 0,35 cèntims per trajecte. Repto els responsables del Bicing a fer una enquesta de satisfacció entre els 129.737 abonats que diuen tenir i que donen uns ingressos anuals de 6.486.850 € a les arques municipals, que serien molts més si hi suméssim els trajectes elèctrics anuals, dada que no tinc. L’Ajuntament de Colau, però, s’ha gastat més d’un milió d’euros posant i substituint les famoses barreres de formigó New Jersey, per altra banda horroroses, que ha desplegat per tota la ciutat per ampliar les terrasses dels bars. L’urbanisme tàctic de l’alcaldessa Colau significa, en realitat, posar i enretirar sense criteri aquestes barreres. Colau ni tan sols ha aconseguit un parc d’habitatge social decent i a l’alçada de qui va encimbellar-se en la política aprofitant la Plataforma d’Afectats/des per la Hipoteca (PAH). Ha construït menys habitatge social que els seus predecessors.\n5. Cap partit té una alternativa. La coalició governant a l’Ajuntament (En Comú Podem i PSC) ja ha demostrat fins a quin punt es pot gestionar malament una ciutat fins a convertir-la en una metròpoli de segona divisió. Això no passa ni a Londres ni a París, però sí a València i a Palma. Esquerra es va sumar a la coalició en veu baixa, però ja fa temps que el tripartit és un fet a Barcelona. Ernest Maragall no és cap alternativa a Colau. I no ho dic tant perquè sigui una persona gran (no combrego, per raons òbvies, amb la gerontofòbia que domina la política catalana), sinó perquè no té cap projecte diferent. Maragall viu d’un cognom i de l’experiència. De res més. I Junts? Doncs el partit de Puigdemont va a la deriva, per desgràcia. Elsa Artadi no acaba d’encertar ni en el to ni tria bé els ítems que haurien de servir-li per desemmascarar la davallada als inferns de la ciutat de Barcelona. No engendra cap somni, que és el que podria donar-li visibilitat en un moment crític com l’actual. La crisi de BTV, la televisió pública municipal, que ja no s’engreixa artificialment com en temps anteriors per servir de contrapoder al pujolisme, és, ara sí, el Titanic que s’enfonsa. És la ciutat desitjada pels esnobs de casa bona: castellanitzada, perifèrica i provinciana, amb els turistes i els sobrevinguts que no respecten res, ni el descans dels veïns, com a punta de llança. El famós cosmopolitisme barceloní és el recurs trampós de qui desitja l’espanyolització de la capital catalana.\nOpinió Catalans o talibans Bernat Dedéu\nBarcelona Fa mig segle que el Born va deixar de ser Mercat Jordi Palmer


L’essencial unitat de la condició humana\nActualitzada 01/02/2021 a les 07:03\nQuan observem l’obra dels grans pensadors de l’antiguitat, siguin d’Orient o de la tradició occidental que beu de les fonts grecollatines, la sensació és sempre la mateixa: l’essencial unitat de la condició humana, més enllà de les races, de les llengües, de les formes de vida i dels diferents sistemes d’organització social.\nLa concepció del Bé i del Mal, la consciència de la vulnerabilitat de l’home i la fugacitat del seu pas per la Terra, el binomi individu-societat amb les seves regles, les relacions entre el ciutadà i el Poder, etc., són bàsicament concordants, sigui quina sigui la longitud i la latitud on es desenvolupen les diverses civilitzacions i cultures. Podríem fixar la nostra atenció en tres savis de referència cabdal, encara avui dia, en l’escala de valors de les societats orientals: Buda, Confuci i Lao Tse.\nSiddharta Gautama, Buda (560-480 aC), va fundar el budisme com a revolucionària innovació de l’hinduisme. De família principesca establerta al Nepal, després d’anys de meditació va predicar el ‘dharma’, el camí per atènyer el ‘nirvana’. En el fundacional Discurs de Benares, va instituir les “quatre nobles veritats”: 1a) la constatació de la universalitat del sofriment; 2a) la definició del desig com la seva causa; 3a) la guarició mitjançant la supressió del desig; 4a) la via que hi porta, evitant els extrems. Heus aquí alguns dels seus pensaments:\n- “Si té solució, per què plores? Si no té solució, per què plores ?”\n- “Res és per sempre, excepte el canvi.”\n- “Només hi ha un temps essencial per despertar-te; i aquest temps és ara.”\n- “L’odi no es calma amb odi. L’odi es calma amb amor.”\n- “Cap déu pot transformar en derrota la victòria de qui s’ha vençut a ell mateix.”\n- “Com més donem la nostra energia, més torna cap a nosaltres.”\n- “El que ets és el que has estat. El que seràs és el que facis a partir d’ara.”\nKongzi (mestre Kong), o Kung Fu Tzu, Confuci per als occidentals, visqué entre el 551 i el 479 aC i fou el pensador i polític més influent a la Xina durant l’època feudal. Fundador del confucionisme, va néixer en una família noble en decadència del regne de Lu i va formular les bases per al bon govern: tolerància, respecte, altruisme i ètica, virtuts que tant es troben a faltar en els temps actuals. Confuci ensenyava:\n- “El silenci és un amic que mai et traeix”.\n- “Un home de virtuoses paraules no és sempre un home virtuós”.\n- “Només els savis més excel·lents i els necis més acabats, són incomprensibles”.\n- “Estudia el passat si vols pronosticar el futur”.\n- “Saber governar és saber rectificar”.\n- “Exigeix-te molt a tu mateix i espera poc del altres”.\n- “Es pot prendre a un general el seu exèrcit, però no a un home la seva voluntat”.\n- “El bon mestre és aquell que sap extreure una veritat nova d’un saber antic”.\nLao Tse (o Laozi, vell mestre) va viure a la Xina en el segle IV aC durant el període dels Regnes Combatents. Arxiver a la llibreria imperial de la cort de la dinastia Zhou, al ser cessat en el càrrec va partir amb el seu búfal d’aigua cap a l’estat de Qin, on va desaparèixer en el desert. Va ser l’autor del “Daodejing”, l’obra fonamental del taoisme. És un tractat místic que abasta des de l’espiritualitat individual fins a les tècniques del bon govern. És clau en aquest tractat el concepte “wei-wu-wei” (l’acció mitjançant la no-acció) i el funcionament dual de la natura, el “yin i el yang”. Ens inspira encara avui:\n- “Quan un país està ple de conflictes, floreixen els patriotes.” - “El que se sap acontentar amb allò que té, sempre serà feliç.”\n- “La natura no té un cor humà.”\n- “El que camina a grans gambades no arribarà molt lluny.”\n- “Si ets flexible, et mantindràs ferm.”\n- “Anticipa el difícil gestionant el fàcil.”\n- “Només aquells que coneixen la pau interior poden entregar-la als altres.”\n- “La salut és la possessió més gran. La confiança és l’amic més gran.”\n- “Un líder és millor quan la gent apenes sap que existeix. Quan el seu treball està fet, el seu objectiu acomplert, ells diran: ho vam fer nosaltres mateixos”. Una lliçó per a molts pseudo-líders del nostre temps, obsessionats pels titulars, per viralitzar les xarxes socials i per aparèixer cada dia en les tertúlies dels mitjans de comunicació.\nLa naturalesa humana, en l’essencial, es manté incòlume als avatars, les contingències i les modes. Buda, Confuci i Lao Tse, com també molt més a prop nostre Rabindranath Tagore (1861-1941) i Lin Yutang (1895-1976) ens mostren que en el decurs de la història, la sabiduria i l’exemple dels grans mestres tant d’Orient com d’Occident és una llàntia que il·lumina el nostre periple per la vida.\n#2 L'etern retorn...\nEn el devenir dels temps, tot és fluxe i refluxe. Lo material neix, creix, floreix i es podreix, com les civilitzacions... Ara ens toca la putrefacció. Només les obres autènticament de l'esperit son inmarcesibles i perennes.\nI que trist comprovar per activa i per passiva com ni sabem diferenciar entre els líders i directors-titella ............


L'alcalde d'Alcanar lamenta que la sentència del 17-A no esclareixi la relació de l'imam amb el CNI - Imagina Ràdio\nL’alcalde d’Alcanar lamenta que la sentència del 17-A no esclareixi la relació de l’imam amb el CNI\nLa casa esfondrada a Alcanar, convertida en runa al darrere d'una piscina, el 17 d'agost del 2017. ACN\nUna sentència que hauria de permetre “reparar el dolor” després de tancar la porta judicial als atemptats de l’agost de 2017, però que, en canvi, no ha servit per esclarir alguns dels fets que l’envolten, com la relació de l’imam de Ripoll amb els serveis secrets espanyols, el CNI. L’alcalde d’Alcanar, Joan Roig, considera que l’Audiència Nacional no ha tancat interrogants bàsics sobre els atacs preparats durant mesos des d’un xalet d’Alcanar Platja sense que ningú sospités res. L’alcalde ha lamentat també que els tres condemnats per aquests fets no ho hagin estat finalment per casos d’assassinat i que això limitarà el compliment de la pena de presó a un màxim de 20 anys. Demana, ara, que no s’oblidi l’atenció a les víctimes.\nRoig ha recordat que la demanda de les víctimes durant el judici perquè s’obrissin diligències per determinar les relacions mantenia l’imam de Ripoll amb el CNI no va acabar trobant resposta positiva per part del jutge de l’Audiència Nacional. “Le sentències han de poder posar llum sobre la foscor i aquí algunes escletxes han quedat obertes”, ha apuntat. “Per respecte a la ciutadania s’hauria de posar fil a l’agulla i saber què va passar realment”, ha afegit.\nLes penes imposades als principals acusats pel cas tampoc compleixen les expectatives d’allò que demanava l’Ajuntament canareu, en la línia de les associacions de víctimes. L’alcalde, en aquest sentit, ha lamentat que malgrat les condemnes de fins a 53 anys per pertinença a organització terrorista, tinença, dipòsit i fabricació d’explosius amb caràcter terrorista, estralls i 29 delictes de lesions, els acusats “no en compliran més de 20”, perquè no se’ls va imputar assassinat.\n“El nexe d’unió entre causa i efecte, l’objectiu era clar: assassinar el major nombre de persones possibles. Pensem, com les associacions de víctimes, que aquestes persones havien de ser sentenciades per assassinat”, ha assegurat. Roig, d’altra banda, ha reconegut que la prohibició als condemnats d’acostar-se durant anys al municipi d’Alcanar, un cop complida la condemna de presó, reconeix el patiment dels veïns de la urbanització Montecarlo d’Alcanar Platja que van viure les explosions al xalet on preparaven els explosius.\nL’alcalde, en aquesta línia, ha recordat que més enllà de les víctimes mortals dels atemptats i els seus familiars, no s’ha d’oblidar les persones que van sobreviure i que continuen patint les seqüeles d’aquells fets. “Hi ha molta feina fer amb el suport psicològic i fer el seguiment de les persones que van estar presents aquells dies en aquells fets tant dramàtics i se’ls haurà d’ajudar”, ha abundat. Roig també ha lamentat que alguns dels afectats per l’explosió del xalet no se’ls reconegués com a víctimes i que, per tant, no hagin pogut accedir a els corresponents indemnitzacions.\nArticle anteriorMovem Bítem lamenta la destrucció del mur del Mas del Bisbe i defensa la rehabilitació del patrimoni\nArticle següentAlerten del perill que la plataforma de davant del Delta pugui ser un magatzem d’hidrocarburs


El Madrid, amb el primer títol al sarró - Diari de Girona\nEl Madrid, amb el primer títol al sarró\n?L'equip de Zinedine Zidane s'imposa al Manchester United, que dirigeix des de la banqueta el portuguès José Mourinho gràcies als gols d'Isco i Casemiro i es proclama campió de la Supercopa d'Europa per quarta vegada en la seva història\nEls jugadors del Reial Madrid aixequen el trofeu de supercampió continental. reuters/Ognen Teofilovski\nEls jugadors del Reial Madrid aixequen el trofeu de supercampió continental.\nEl Reial Madrid va estendre la seva fiabilitat en finals europees, guiat per una exhibició futbolística d'Isco per tombar un lluitador Manchester United a la final de la Supercopa d'Europa (2-1), en la conquesta del primer títol de la temporada.\nA Skopje es va jugar al que va voler Isco. Mentre el conjunt anglès apostava pel múscul i la duresa, l'andalús ballava amb la pilota en qualsevol lloc del camp. Omnipresent per convidar els seus companys a associar sempre rifar la possessió en comptades ocasions. La seva exhibició va ser impròpia d'un mes d'agost i en un clima tan calorós que convidava a qualsevol cosa menys a jugar a futbol. L'ensurt inicial el va calmar el Reial Madrid madurant la final. Va arribar al primer minut amb Lukaku fregant el premi a la indecisió entre Keylor Navas i Varane. Amb rapidesa responia per evitar que el seu rival es cregués capaç de tombar el campió d'Europa. Un centre de Marcelo va caure mort del cel i el va rematar amb la dreta Bale aprofitant la distracció de Pogba per acariciar el gol.\nMai José Mourinho ha guanyat en la seva carrera el Reial Madrid i la seva mala ratxa es va estendre. Va buscar condicionar el partit amb una lluita al centre del camp d'on van saber fugir els jugadors de Zidane. Isco destrossava les línies rivals i només faltava l'aparició de Modric perquè el seu contrincant quedés tancat. La pressió alta provocar les imprecisions. L'United es va anar fent petit.\nCasemiro estava destinat a marcar. Es va topar amb el travesser en el seu primer intent, en un córner rematat amb el cap als 16 minuts, va buscar l'escaire des d'una cantonada de l'àrea en el segon i al tercer no va perdonar. Després d'una clamorosa errada de Pogba, Casemiro no va fallar. Amb l'olfacte del golejador per saber on llançar el seu moviment, i trobar la passada perfecta de Carvajal per castigar un Manchester que es quedava sense solucions. De xut amb l'esquerra creuat superava De Gea i trencava la final (1-0).\nNomés els errors propis ressuscitarien a un equip que estava a la lona i sense capacitat de resposta. Kroos no havia fallat una passada fins que de cop va perdre la seva fiabilitat en una errada en la sortida de pilota que va poder costar car. Unit a un gest evitable de Carvajal van donar un impuls inesperat a l'United. Ander Herrera xutava desviat i Lukaku provava a Keylor després de guanyar una pilota per alt a Ramos.\nLukaku hi posa emoció\nSi alguna cosa té un equip anglès com el de Manchester és un esperit de lluita que el va portar a signar miracles. A la represa el mostraria quan Mourinho fins i tot va augmentar el múscul amb Fellaini per Ander, el cervell de tot. Rashford entrava per aportar dinamita en banda però va topar amb una sortida ferma madridista. Kroos acariciava el gol amb un xut amb l'esquerra potent amb estrany de la pilota que va treure amb brillantor De Gea.\nLa glòria estava reservada per Isco. En un pam va encarar rivals, va inventar una paret amb Bale i va definir bé davant De Gea, esperant el temps just per veure per on es decantava en la seva sortida el seu company de selecció. La final semblava sentenciada (2-0).\nVa ser quan va tirar d'orgull l'United. Pogba va fallar amb tot per marcar davant Keylor, rematant fluix de cap. Insegur el costa-riqueny va deixar un mal rebuig a Lukaku que xutava als núvols. Bale va perdonar amb un xut al travesser i la resposta, va donar vida al partit. Lukaku feia el 2-1. El físic del Reial Madrid es va desplomar i els anglesos va punt van estar d'empatar però Keylor Navas posava una mà salvadora davant Rashford. Ja a pocs minuts del final, Cristiano Ronaldo va debutar aquesta pretemporada.


19 juliol 2019 Comentaris tancats a Short courses Cooperació\nJosep Juanbaró, info@sdrca.barcelona – SDRCA – Les Corts – 20 de juliol de 2019\nLa SDRCA inicia una nova edició dels seus genuïns CURSOS CURTS. Enguany comencem amb cursos de Física, Matemàtiques, i Química. La definició de CURSOS CURTS inclou totes les disciplines considerades per la UNESCO\nAquests cursos es fan a mida de l’alumne. S’imparteixen en anglès, castellà, català, i francès. Els cursos es fan per +0,00€ amb un diploma acreditatiu\nL’alumne sempre tindrà a l’abast els professors titulars de la matèria o matèries que esculli\nPodeu consultar les lliçons 0 al web SDRCA.es\nLa idea és apropar-vos lliurament a les línies de treball de la SDRCA:\nCLUB00 Recerca, informació, comunicació, participació\nCLUB15 salut, sanitat\nLa SDRCA considera que fa una bona oferta d’ensenyament. Els CURSOS CURTS es dediquen a persones majors d’edat. La SDRCA espera la vostra resposta\nPrevious Post:Rift Valley


Es faran obres a Vallivana amb els 20.000 euros de l'antic patronat | comarquesnord\nEs faran obres a Vallivana amb els 20.000 euros de l’antic patronat\nL’Ajuntament i l’Associació Mare de Déu de Vallivana decideixen les inversions a fer enguany\nTema: Marededeu de Vallivana · Nota de premsa · Obres\nAquesta setmana s’ha reunit la comissió de seguiment, formada per l’Ajuntament de Morella i l’Associació Mare de Déu de Vallivana, per a aprovar el pla d’inversions en el Santuari de Vallivana. D’aquesta manera, durant aquest 2020 es tracta d’iniciar les obres de millora dels edificis d’aquest espai i la instal·lació de nous lavabos públics i accessibles. Així, el pressupost per a l’any 2020 és de 20.161 euros del fons econòmic de l’antic patronat, el qual disposa d’un total de 61.872,34 euros. La resta del fons s’invertirà en els pròxims anys.\nEl Santuari de Vallivana és un espai molt especial per als veïns i veïnes de Morella i està situat a 20 quilòmetres de la ciutat. En aquest ermitori resideix la Mare de Déu de Vallivana, patrona de la ciutat, la qual es visita cada any al mes de maig en la tradicional Rogativa.


ARNAU MIRET AL CAMPIONAT D’ESPANYA – Martorell Atlètic Club\nHome / Notícies / ARNAU MIRET AL CAMPIONAT D’ESPANYA\nmarç88 de març de 2020\nAquest cap de setmana, l’atleta sub18 Arnau Miret, va tornar a competir, per tercer any consecutiu, a un campionat d’Espanya. Aquest cop va ser a la pista coberta de Valencia, en la seva prova, el salt d’alçada.\nArnau, que ja tenia experiència en aquest tipus de campionat, va competir molt bé. Tot i l’alt nivell que hi havia va aconseguir igualar la seva marca personal, 1.84m, fet que el va classificar 15è d’Espanya.\nL’Arnau amb aquest campionat tanca una temporada de pista coberta excel·lent, i ja mira cap a la temporada d’aire lliure.\nLa 22a. Edició de la Cursa de Martorell ha estat anul·lada en la data programada.UNA MÍNIMA PEL CAMPIONAT D’ESPANYA I UNA MEDALLA DE BRONZE\n-1684Days -8Hours -53Minutes -30Seconds


Escons "1 d'octubre" - Col·laborem amb:\nÉs cridat a participar tothom qui prioritzi el mandat de l’1 d’octubre i la independència unilateral per sobre de qualsevol altre consideració.\nTroba la Via Unilateral al teu municipi\nAccions per promoure la lleialtat a l'1 d'octubre vehiculats a través de Twitter.\nSegueix Lleialtat 1 d'octubre al Twitter\nLlegiu el Decàleg de LLeialtat Primer d'Octubre\n1- #Lleialtat1o és la ferma voluntat del nostre poble que ha votat i ha vençut\n2- #Lleialtat1o és sobretot l'empremta inesborrable de coratge i fermesa col·lectiva del poble català, però també d’un dia de violència i de repressió de l’estat espanyol sobre Catalunya.\n3- #Lleialtat1o per la sang vessada, pel dolor, per l'exili, la presó i les injustícies patides, fer efectiva la declaració de independència i acabar amb la repressió.\n4- #Lleialtat1o declara que l'autonomia és un mitjà. L'objectiu és la independència. Democràcia no és partitocràcia, és la voluntat expressada pel poble, subjecte de la sobirania, al qual es deu tot el govern i al qual ha de servir.\n5- #Lleialtat1o declara que no volem ser més colònia d’un estat tirànic. Les nostres institucions, la nostra llengua, l’economia i les infraestructures del país, es degraden minut rere minut.\n6- #Lleialtat1o significa desconnexió del marc mental espanyol. I això implica desconnexió immediata del marc econòmic de l' IBEX i de les empreses contràries als interessos del poble català.\n7- #Lleialtat1o rebutja viure subordinats políticament, el genocidi cultural, l'espoli fiscal, la barbàrie policial i judicial.\n8- #Lleialtat1o és unitat, coratge, intel·ligència col·lectiva i la convicció que rendir-se no és una opció. No hi haurà treva ni descans fins que Catalunya sigui independent fent efectiva la república catalana.\n9- #Lleialtat1o significa estar a punt, preparats i tots al nostre lloc quan arribi el moment de defensar la nostra llibertat.\n10- #Lleialtat1o no vol més dilacions, se’ns ha acabat la paciència: només cal negociar la independència.


El Departament de Cultura convoca un concurs de garrotuits lingüístics per Sant Jordi. Llengua catalana\nEl Departament de Cultura convoca un concurs de garrotuits lingüístics per Sant Jordi\nL’Optimot torna a llançar al Twitter, des d’avui i fins al 18 d’abril, el concurs Per Sant Jordi, clava-la amb l'Optimot! i desafia els usuaris a unir creativitat i llengua en un tuit. Es proposa als seguidors de l’@optimotcat que enviïn garrotuits, és a dir, garrotins —que són estrofes de quatre versos de set síl·labes, pròpies de la cançó improvisada— en un tuit de com a màxim 140 caràcters, i amb l’etiqueta #StJordiÒptim. El garrotuit, a més, ha de tenir relació amb la diada de Sant Jordi i ha d’incloure un mot o expressió amb canvi de grafia segons l’Ortografia catalana que ha publicat l’IEC. Els garrotuits es poden enviar també amb vídeos o imatges, però aleshores cal indicar quin és el canvi de grafia que s’il·lustra mitjançant una etiqueta. Les novetats ortogràfiques es poden consultar a les Novetats ortogràfiques 2016 que el cercador Optimot ha anat difonent des del mes de desembre.\nEs proposen dos exemples perquè serveixin d’inspiració:\n1 .Ai, aquests de l’Optimot,\nens fan fer un garrotuit.\nI ara què?, déu-n’hi-doret!\nPer Sant Jordi ens cal enginy!\n2. I Sant Jordi es fa el valent,\nvol clavar la llança al drac.\nTé una arrítmia, tots atents!,\nque no faci un catacrac!\nEs valorarà que el mot o expressió quedi ben contextualitzat dins del garrotuit, que s'entengui el significat i que sigui creatiu, original i inèdit.\nEl 21 d’abril es proclamaran els guanyadors: el primer classificat serà premiat amb un exemplar de la Gramàtica de la llengua catalana de l’IEC i un carnet TR3SC (subscripció durant un any). El segon i el tercer classificats seran premiats amb un carnet TR3SC (subscripció durant un any). A més, els 10 primers classificats rebran inscripcions per a dues persones a la Ruta Pompeu Fabra.\nL’Optimot vol engrescar perquè participin al concurs tots els usuaris que gaudeixin inventant garrotuits. Si sou d’aquests, ara teniu l’oportunitat de demostrar que saviesa popular i literatura formen un bon equip!\nL’Optimot, consultes lingüístiques, és un servei que ofereix la Direcció General de Política Lingüística en col·laboració amb l'Institut d'Estudis Catalans i el Centre de Terminologia TERMCAT.\nAquí podeu consultar les bases del concurs:\nLa segona edició del concurs “Per Sant Jordi, clava-la amb l’Optimot” aposta pels garrotins i per la nova normativa gramatical


Manel Vallès Rasquera és professor de Màquines i Motors Tèrmics al Departament d'Enginyeria Mecànica de l'ETSEQ de la Universitat Rovira i Virgili (Tarragona). És doctor en Enginyeria Química per la Universitat Rovira i Virgili (2000), i llicenciat en Química Industrial per la Universitat de Barcelona (1989).\nVa iniciar la seva activitat laboral al sector petroquímic per incorporar-se l'any 1995 a la URV, on exerceix com a Professor Titular d'Universitat de l'àrea de Màquines i Motors Tèrmics. Imparteix docència d'assignatures de l'àmbit de l'Enginyeria Tèrmica i desenvolupa la recerca en el camp de l'Eficiència Energètica i les Energies Renovables.\nVa ser director del Departament d'Enginyeria Mècanica de la URV des del 2011 fins al 2018, i és membre del Comitè Assessor Extern de l'Escola Tècnica Superior d'Enginyeria Química. Ha estat també director del Màster en Energia Eòlica Terrestre i Marina, i del Diploma d'Especialització en Eficiència Energètica en Instal·lacions Industrials i Energètiques.


Murcia posa el fre a la bona ratxa de l’Altealife - Altea Digital\nL’Altealife no va poder traure res positiu del seu desplaçament a terres murcianes i enfrontar-se al Vòlei Murcia. Les alteanes no van jugar el seu millor partit i van acabar sucumbint davant l’equip local. D’aquesta forma el CV. Altea trencava la seua ratxa positiva de les últimes jornades.\nDes de l’inici de partit el Vòlei Murcia es va saber adaptar més ràpid a la pista, en una tarda bastant freda. Les alteanes van tardar massa a plantar cara a les murcianes i fruit d’això van ser els vuit punts d’avantatge que van arribar a tenir les locals en el marcador. Així i tot, l’Altealife va ser retallant punt a punt, però va ser insuficient per a poder lluitar pel primer set.\nJa en la segona màniga, les alteanes van començar a donar centelleigs de l’equip que ha vingut jugant el seu millor voleibol en les últimes jornades. A poc a poc, l’Altealife semblava ser millor que el seu rival, i àdhuc jugant de forma irregular va acabar imposant-se en el segon set.\nAmb el partit igualat i el marge de millora que havia demostrat l’equip alteà, tot semblava assenyalar que l’Altealife podria traure alguna cosa positiu del seu desplaçament a terres murcianes, però tot va ser un miratge. Encara que l’equip que entrena Javi Mora va arribar amb opcions al final de cada set, l’Altea no va ser l’equip resolutiu dels últims partits, i va anar el Vòlei Murcia el que es va acabar portant la victòria.\nAra toca reflexionar i seguir treballant, en una lliga molt competida i igualada. A les alteanes els resten dos compromisos abans de finalitzar el 2018. El primer partit serà un nou derbi provincial on l’Altealife viatjarà a Sant Joan per a enfrontar-se al Goldcar Sant Joan, per a finalitzar l’any esportiu enfront de l’equip madrileny del CV Sanse en el Palau d’Esports d’Altea el pròxim 9 de desembre.\nDos partits molt importants per al club alteà que, en cas de traure’ls avance, suposarien un va imposar molt important l’objectiu de la permanència en Primera Nacional.


VII CONCERT NOCTURN AL CLAUSTRE AMB EL COR DE CAMBRA ABSIS | Jornades d'Història Monestir de les Avellanes\nUna formació vocal-instrumental interdisciplinària, especialitzada en la recerca, l’estudi i la interpretació del patrimoni musical religiós i profà medieval, nascuda al si de l’Escola de Música d’Ivars d’Urgell, sota la direcció del Dr. Josep Maria Salisi i Clos.\nLa formació interpretarà el seu concert “TEMPUS FUGIT, CARPE DIEM” Es tracta d’un concert on es mostren com s’entenien els plaers mundans al segle XVI. Un passeig per les músiques passades on transpuen aspectes que van des de la bellesa més hedonista a l’atreviment més picant, això sí, passant sempre per una bona taula.\nEl concert serà en finalitzar el sopar medieval (cap a les 22:00 h. aprox.), al claustre romànic del Monestir de les Avellanes. El concert forma part del VI Cicle Musical del Monestir de les Avellanes ‘Música & Patrimoni’ organitzat amb la col·laboració de l’Ajuntament d’Os de Balaguer.\nDilluns, 9 de juliol de 2018 (22:00 h. aprox., després del sopar medieval)


Oficina Jove de la Selva | Nou servei: l’Oficina Virtual\nNou servei: l’Oficina Virtual\nPosted at 11:59h in Activitat, Actualitat, General, Treball\tby\tClara Romaguera 0 Comments\nL’Oficina Jove de la Selva vol estar més a prop de tu que mai, acompanyant i resolent tots els dubtes que tinguis sobre formació, treball, opcions per anar a l’estranger, salut, activitats d’estiu i tot allò que et vingui al cap!\nDurant el confinament, els serveis de l’Oficina Jove segueixen actius i ho fan de manera telemàtica i a través de les xarxes socials. Per això pots posar-te en contacte amb els i les diferents professionals de joventut a través del correu electrònic, trucades telefòniques, Whatsapp, Instagram o passar-te per l’oficina virtual.\nQuè és l’oficina virtual? Des de l’Oficina Jove ens hem volgut adaptar a la situació de confinament i oferir el servei d’atenció directe als i les joves de manera virtual. Per això, tots els dimarts i dijous d’11 a 13 hores, s’ha facilitat un espai online a través de la plataforma meet on les persones que tinguin algun dubte s’hi podran connectar directament per a realitzar les seves consultes.\nPer tal d’impulsar aquest servei, l’Oficina Jove també ha organitzat un cicle de diferents sessions que es faran el mes de maig i que tenen com a objectiu oferir un espai d’informació online i obert als i les joves que tinguin dubtes o estiguin interessats en els àmbits que s’han proposat: treball, formació, informació general dels recursos disponibles a la comarca o oportunitats de treballar i estudiar a l’estranger.\nPer participar a les sessions caldrà connectar-se a través del link del meet i tindran una durada de dues hores. En la primera es farà una exposició genèrica de la temàtica i la segona hora estarà destinada a resoldre dubtes de caire més personal o específic.\n#confinament, estranger, Formació, Informació Juvenil, joventut, Oficina Jove de la Selva, Treball


“Feim miracles amb el pressupost que tenim”\nL'Orquestra Simfònica, sota la batuta de Salvador Brotons, finalitza avui la gravació d'un CD amb Maria del Mar Bonet. El director parla dels nous projectes\nFrancesca Marí | 23 setembre 2009\nL'Orquestra Simfònica de Balears Ciutat de Palma celebra enguany el seu 20è aniversari amb la reestrena del mestre Salvador Brotons a la batuta. Després de vuit anys, el compositor i flautista català torna a l'Illa com a director titular de la Simfònica, tot i rebre algunes crítiques per part dels músics abans d'arribar. Ara aquell ambient ha amainat i "hi ha una perfecta sintonia dins l'orquestra", assegurà ahir el director. "Això s'ha demostrat durant la gravació de dos cedés durant aquests mesos", prosseguí. Precisament avui mateix l'Orquestra Simfònica finalitzarà l'enregistrament d'un segon CD amb la cantant Maria del Mar Bonet. "Després del treball sobre Mas Porcel, ara estam centrats de ple en Bonet, amb qui hi ha hagut molt bona entesa. En el compacte presentam música nostra i d'altres autors", explicà.\nAmb aquests enregistraments, la Simfònica fa un nou viratge, ja que un dels objectius de Brotons serà "fer música del país i descobrir els nostres compositors". Per començar aquesta tasca, el director ha optat per obres i compositors que no s'hagin tocat gaire a Mallorca, "sobretot en els darrers cinc o sis anys". "En conjunt, crec que hem aconseguit presentar una molt bona temporada", comentà, satisfet. La recuperació de la música illenca i dels seus músics és una de les principals apostes del mestre, juntament amb el projecte de descentralitzar les actuacions. És a dir, "fer que la Simfònica sigui visible no sols a Mallorca, sinó també a la resta d'illes, a la Península i a l'estranger", va continuar. Salvador Brotons és conscient que aquesta nova embranzida "serà més costosa", però aposta ferm pel conjunt de músics que dirigeix i perquè "la societat prengui l'Orquestra com una eina útil per a la cultura i que dóna una visibilitat de l'Illa que va molt més enllà del turisme".\nTot i això, per consumar la tasca ‘descentralitzadora' calen doblers i el pressupost de la Simfònica es manté com sempre. L'economia ja fou un tema candent durant la direcció de Phillippe Bender, que criticà la manca de doblers: "Sembla que els polítics no entenguin la importància que té l'orquestra", digué abans de partir. El nou director és conscient dels recursos "limitats" de què disposa, mentre que constata allò de "feim miracles amb el pressupot que tenim". "El repte és fer feina amb els recursos que tens a l'abast. El pressupost és modest, si tenim en compte que l'orquestra és gran. Al nostre país, a la música no s'hi dediquen gaires doblers, encara que crec que de mica en mica ens anam recuperant", manté. Així i tot, el mestre català és conscient que ens trobam en temps de crisi i es lamenta que "la cultura i l'eduació siguin sempre les que en surten més mal parades. Això passa arreu del món".\nBrotons ja dirigí la Simfònica entre el 1997 i el 2001. Ara s'encara a la batuta amb més "força" i amb una "orquestra molt més consolidada". Amb vista al vintè aniversari, preparen un concert amb el director fundador, Luis de Martínez, que es durà a terme dia 30 a Palma i que també portaran a Eivissa. "En aquests vint anys, l'OSIB ha estat una eina molt bona per a la música i la cultura a les Balears. Tal vegada ha estat de les millors coses que han succeït musicalment a Mallorca en aquests vint anys".


diccionari | horteres i herbes\nPosted by lesfemhortacaladona ⋅ 11 Juny 2013 ⋅ Deixa un comentari\nEl concepte de Sobirania Alimentària l’inicia la Via Campesina, organització que agrupa 148 organitzacions de 69 països diferents, l’any 1996 a Roma, durant la Cimera Mundial de l’Alimentació de l’Organització de les Nacions Unides per a l’Alimentació i l’Agricultura (FAO). Des d’aleshores fins ara, aquest concepte ha estat assumit per un gran nombre de moviments socials i ONG’s.\n¿Què és la Sobirania Alimentària?\nLa Sobirania Alimentària és el DRET dels pobles i dels països a definir les seves pròpies polítiques agràries, pesqueres, alimentàries i de terres; de manera que aquestes siguin ecològica, social, econòmica i culturalment adequades per ells i les seves circumstàncies úniques. Això inclou el veritable dret a la alimentació i a produir els aliments, que significa que tots els pobles tenen el dret a una alimentació sana, nutritiva i culturalment apropiada, així com el dret a disposar de capacitat per mantenir-se a ells mateixos i a les seves societats.\nGarantir la Sobirania Alimentària dels pobles, requereix:\nPrioritzar la producció d’aliments per mercats domèstics i locals, basats en explotacions camperoles i/o familiars diversificades i sota sistemes de producció agroecològics.\nAssegurar preus justos per als camperols i camperoles, cosa que significa el poder per protegir els mercats interiors de les importacions a baix cost i dumping.\nAccés a la terra, a l’aigua, als boscos, a la pesca i d’altres recursos productius; mitjançant una redistribució genuïna, i no sota les forces del mercat i “reformes del mercat de la terra” finançades pel Banc Mundial.\nReconeixement i promoció del paper de la dona en la producció alimentària, accés equitatiu i control dels recursos productius.\nControl sobre els recursos productius per part de la comunitat, en oposició a les corporacions propietàries de terres, aigua, recursos genètics i d’altres.\nProtecció de les llavors, base de l’alimentació i de la pròpia vida, per al lliure intercanvi i ús dels camperols i camperoles. Negant així, les patents a la vida i afavorint una moratòria sobre les cultures genèticament modificades que impliquen la contaminació irreversible de la diversitat genètica essencial de plantes i animals.\nInversió pública que fomenti l’activitat productiva de famílies i comunitats, dirigides a augmentar el poder, el control local i la producció alimentària per als pobles i els mercats locals.\nEn resum, Sobirania Alimentària significa prioritzar els drets dels pobles i comunitats a l’alimentació i la producció d’aliments sobre els interessos del comerç tradicional, basats en la producció per a la exportació i la importació d’aliments.\n Definició del Foro per la Sobirania Alimentària de Roma, 2002\n Dumping, pràctica de comerç en la qual una empresa ven el producte en el mercat internacional a preu inferior al que es vendria en el seu propi mercat nacional.\nImprescindible: Soberanía alimentaria, una perspectiva feminista-el viejo topo 288, Esther Vivas, gener 2012\nVídeo: Voces de la madre tierra: mujeres cubanas y vascas, protagonistas de la soberanía alimentaria. Euskadi-Cuba presenta este documental realizado en colaboración EHNE (sindicato agrícola vasco) y ANAP (organización del campesinado cubano), ambas de Vía Campesina. http://vimeo.com/56469387\nlinks per aprofundir:


La Unitat de Mitjans Aeris del SEM ha realitzat més de 23.000 assistències a pacients en 10 anys - Actualitat\nAquest mes es commemoren 10 anys de la creació de la Unitat de Mitjans Aeris (UMA) del Sistema d’Emergències Mèdiques de Catalunya (SEM), una unitat que coordina i gestiona tots els helicòpters medicalitzats de Catalunya des de la Central de Coordinació Sanitària (CECOS) del SEM a l’Hospitalet de Llobregat. El SEM commemorava el 2021 la data de la seva creació, una iniciativa que va néixer de la mà d’un grup de pediatres especialitzats en cures intensives pediàtriques, en el que s'hi trobava el Dr. Eduard Carreras, del Servei de Pediatria de Sant Pau.\nLa UMA es va crear el mes de març de 2012 amb l’objectiu de centralitzar tots els vols sanitaris en helicòpter operats pel Sistema d’Emergències Mèdiques a tot el territori de Catalunya. En els darrers deu anys, la UMA ha estat activada més de 26.000 vegades, havent realitzat al voltant de 23.000 assistències a pacients, de les quals gairebé el 4% són pacients de pediatria. D’altra banda, la tipologia de servei que ha requerit més assistències ha estat els traumatismes que esdevé prop del 40% de les intervencions.\nLa Unitat de Mitjans Aeris (UMA) està integrada per 4 bases distribuïdes pel territori català, on es troben els helicòpters medicalitzats, per professionals especialitzats i per la Taula de Coordinació de Vol, única en el marc dels sistemes d’emergències mèdiques de l’Estat Espanyol. Des de la seva creació ara fa 10 anys, la taula de vol suposa un suport essencial, ja que garanteix la coordinació dels recursos aeris i contribueix al compliment dels estàndards de qualitat establerts pel SEM, disminuint el temps d’assistència i garantint la seguretat durant tota l’operació aeronàutica.\nEls primers vols de pacients amb professionals sanitaris es van iniciar el 1987 amb un helicòpter de Bombers amb base a Sant Cugat. El 2002 es van començar a distribuir els recursos a diferents punts del territori de Catalunya per tal d’acostar el servei a tots els ciutadans, no va ser fins el 2012 que la creació de la Unitat de Mitjans Aeris del SEM va permetre centralitzar la coordinació de tots els vols de pacients de Catalunya.\nLa creació de la UMA ha permès, doncs, garantir l’equitat territorial, integrant la gestió i coordinació de les bases distribuïdes en punts estratègics per donar resposta a tot el territori català de manera ràpida i eficient. Les 4 bases actuals del SEM a Catalunya es estan situades a l’heliport de l’Hospital Universitari Dr. Josep Trueta de Girona, a l’heliport de Tremp, a l’heliport de Móra d’Ebre i a l’heliport de l’Hospital Universitari del Parc Taulí de Sabadell.\nEn aquest darrer heliport, s’hi troba l’únic helicòpter medicalitzat que, des de 2018, opera les 24 hores del dia els 365 dies a l’any. Des de llavors, més de 500 pacients han estat atesos en horari nocturn.\nA més de les bases del SEM, al llarg d’aquests 10 anys s’han anat consolidant diverses helisuperfícies que operen 24 hores arreu del territori. A dia d’avui, ja en són 14 les helisuperfícies que operen tant de dia com de nit, gràcies a les dues darreres incorporacions: l’heliport de l’Hospital Germans Trias i Pujol de Badalona i el de l’Hospital Universitari Joan XXIII de Tarragona. Properament, l’heliport de Tremp i la zona de l’aeroport de la Seu d’Urgell també donaran servei al vol nocturn.\nL’ampliació del servei en franja nocturna de totes aquestes helisuperfícies suposa “un gran avenç per poder donar resposta als pacients temps-depenent tant en serveis primaris com en trasllats interhospitalaris” destaca Merche Val, cap de la Unitat de Mitjans Aeris del SEM. Afegeix que també permet reduir el temps de trasllat “ fins a 1h 30 en alguns casos” i permet millorar la fisiopatologia dels pacients crítics.\nLes assistències i trasllats pediàtrics en helicòpter\nEls trasllats pediàtrics en helicòpter es van iniciar el 1995 a l’Hospital de la Santa Creu i Sant Pau i han estat coordinats i gestionats des de la UMA els últims 10 anys. L’Helicòpter d’Emergències Medicalitzat (HEMS) del SEM va ser el primer a incloure pediatres i infermeres pediàtriques a bord en les assistències i trasllats d’infants.\nEl SEM pediàtric aeri permet acostar especialistes en patologia crítica en un termini molt curt de temps a zones que no disposen dels recursos tècnics i humans necessaris per al tractament d’aquests infants. També realitza trasllats interhospitalaris en tot el territori de Catalunya i Andorra.\nA partir de l’any 2019 l’Hospital Parc Taulí de Sabadell s’incorpora al SEM pediàtric i es comencen a realitzar vols pediàtrics amb infermers/es i metges/sses especialitzats en pediatria d’aquest Hospital.\n“L’helicòpter és una veritable UCI mòbil preparada per atendre, estabilitzar i traslladar els pacients més crítics. Van equipades amb material electromèdic d’última generació, i incubadora o llitera elèctrica, segons l’edat de l’infant. Aquest equipament permet als professionals sanitaris poder estabilitzar el pacient, mantenir-lo estable durant el trasllat i arribar a l’hospital de destí en les millors condicions”, explica Merche Val.\nL’equip humà de la Unitat de Mitjans Aeris del SEM\nLa UMA està format per un equip humà de més de 150 professionals, més de 130 dels quals són professionals assistencials. La Taula de Coordinació de Vol està integrada per un Coordinador/a de Vol (infermer/a) i un Auxiliar de Vol (Tècnic/a en Emergències Sanitàries). Ambdues posicions estan formades i especialitzades en la gestió de recursos aeris. La seva principal funció és garantir la seguretat de l’assistència i dels professionals que van a l’helicòpter SEM, així com preveure i controlar la meteorologia del moment.\nA la vegada, donen suport a altres recursos aeris d’emergència (com Bombers de Catalunya o Mossos d’Esquadra, entre d’altres). També, poden donar suport sanitari i de coordinació a altres serveis d’helicòpters medicalitzats de fora del territori català com ara Aragó i Andorra, i ser un reforç per a la seguretat dels professionals durant l’aterratge i l’enlairament.\nD’altra banda, la tripulació està formada per un/a pilot, un/a copilot, un/a infermer/a i un/a metge/ssa. Pel que fa a l’equip sanitari tenen l’especialització d’emergències i a més a més, la formació específica per poder treballar en un helicòpter medicalitzat (formació HEMS – Helicopter Emergency Medical Service).


GOOGLE LLANÇA EL SERVEI DE PAGAMENTS MÒBILS 'TEZ' A L'ÍNDIA PER A ANDROID I IOS - APPLE NEWS\nGoogle llança el servei de pagaments mòbils 'Tez' a l'Índia per a Android i iOS\nGoogle avui llançat una nova aplicació de pagament mòbil a l'Índia que permet als usuaris connectar els seus comptes bancaris directament al servei i utilitza tecnologia d'ultrasons en lloc d'un xip NFC per transferir diners entre dispositius.\nVa trucar També (Hindi per 'ràpid'), la nova plataforma de pagament de Google enllaça els comptes bancaris dels clients amb Android i iOS mitjançant la Unified Payment Interface (UPI), un sistema de pagaments recolzat per l'estat. Google s'ha associat amb State Bank of India, el prestador més gran del país, HDFC Bank, ICICI Bank i Axis Bank, amb 55 bancs en total que donen suport al servei a tota l'Índia.\nTez utilitza una tecnologia anomenada QR d'àudio que permet als usuaris mòbils transferir efectiu entre dispositius mitjançant una freqüència ultrasònica inaudible per identificar el pagador i el beneficiari. El sistema funciona amb qualsevol dispositiu mòbil amb micròfon i altaveu i l'aplicació Tez instal·lada i, per tant, no requereix un xip NFC.\nL'Índia acull 300 milions d'usuaris de telèfons intel·ligents, però la majoria de telèfons mòbils del país no inclouen NFC, de manera que la solució QR d'àudio de Google s'està comercialitzant com una alternativa segura. A part de les transaccions mòbils típiques per pagar articles quotidians, Google diu que les petites empreses també poden utilitzar l'aplicació per acceptar pagaments als seus comptes bancaris, amb els pagaments dels comerciants mòbils també admesos.\nD'acord amb Bloomberg , les transaccions digitals han augmentat després que el govern indi va prohibir els bitllets d'efectiu d'alt valor el 2016. Tez està disponible a tots dos Android i iOS , i Google té previst llançar l'aplicació a altres països emergents, com ara Vietnam, Indonèsia i Tailàndia. Apple encara no ha llançat Apple Pay a cap dels països esmentats i encara està negociant amb el govern indi per portar el seu propi sistema de pagament mòbil al país. Apple Pay Cash, la funció de pagament mòbil peer-to-peer d'Apple, es llançarà als Estats Units amb el llançament oficial d'iOS 11 aquest mes.\nEtiquetes: Google , Índia , Tez\nwhatsapp vist per última vegada no s'actualitza\ncom obrir un fitxer iso a mac\nImatges de la càmera iphone 11 pro\nteclat Apple amb lector d'empremtes digitals\nTop 25 de la música de poma més tocada\nquant durarà la bateria de l'Apple Watch


El Consell gestionarà aquest curs el transport escolar de gairebé 2.500 alumnes\nAcaba el Programa Pacient Expert Catalunya a l’ABS de l’Escala amb un resultat molt satisfactori\nL’ens coordina el servei de menjador de 41 escoles.\nEls joves de la comarca han començat, aquest 12 de setembre, el nou curs escolar. A l’Alt Empordà hi ha 65 centres públics d’educació infantil i primària, un centre d’educació especial i 14 centres públics d’educació secundària, batxillerat i formació professional. En tots ells, el Consell Comarcal de l’Alt Empordà presta el servei de transport escolar i en un nombre important de centres el servei de menjador.\nLa consellera d’ensenyament Júlia Gil explica que l’ens comarcal ha treballat intensament en preparar l’operació de tornada a l’escola i adaptar els serveis que presta a la demanda. Gil també destaca del paper rellevant dels ajuntaments de la comarca fent extensives les inquietuds dels seus habitants, alhora que emfatitza la voluntat de l’àrea de posar-se a disposició de tots els alcaldes i alcaldesses, doncs «l’escola és cohesionadora i, sobretot en els pobles, un dels grans pilars de la vida social del municipi».\nAquest curs hi ha en servei una flota d’una setantena de vehicles que pertanyen a una desena d’empreses de transport i que realitzen un total de 70 itineraris. El Consell Comarcal assegura una plaça a aquells alumnes d’escolarització obligatòria i, si es dona el cas que sobren places lliures en els vehicles, s’ofereixen a la resta d’alumnes.\nLa consellera posa en valor la tasca diària dels acompanyants escolars, perquè la porta de l’autobús és l’entrada diària al sistema escolar per més de 2.000 alumnes altempordanesos. No només s’ha format a aquests acompanyants ‑uns cinquanta‑ per complir la normativa, sinó que també se’ls ha fet un petit curs de resolució de conflictes: «el transport és un altre espai d’interrelació dels joves, per això ens prenem seriosament aquest servei».\nPel que fa al servei de menjador obligatori, a falta del tancament definitiu de les dades, a dia d’avui el nombre de sol·licituds de beques de menjador és de més de 2.000. Totes elles es concedeixen per raons socials i són revisades pels tècnics de l’àrea per tal de determinar si compleixen amb els barems establerts pel departament d'Ensenyament. Donat que en cada sol·licitud pot constar més d’un alumne del nucli familiar s’acabaran atorgant unes 3.000 beques menjador.\nEl Consell Comarcal ha assumit per al curs 2019-20 la gestió de 41 menjadors, el que representa més de la meitat dels menjadors escolars de l’Alt Empordà. La resta són gestionats per les AMPAS (27) o bé directament pels ajuntaments (4).\nPel que fa al finançament, les dades provisionals indiquen que aquest curs el Consell Comarcal de l'Alt Empordà gestionarà 2.538.415 euros en el servei de transport escolar i 1.174.817 euros per a beques menjador. Tots aquests diners són transferits pel departament d'Ensenyament de la Generalitat.\nL’Hospital de Figueres reobre un quiròfan més\nL'Alt Empordà és la novena comarca de Catalunya amb menys casos d’infecció per coronavirus\nEl Consell Comarcal no atura els tallers de memòria malgrat el confinament\nL’Oficina Jove obre la borsa de monitors i directors de lleure


Aquesta segona quinzena de juny se celebren missions comercials virtuals a Mèxic, Ghana i Costa d'Ivori, i Països Bàltics\nL'Ivace ha adaptat les accions de promoció presencials a un format virtual mentre hi haja restriccions a la mobilitat\n(23/06/2021) - Aquesta segona quinzena de juny se celebren missions comercials virtuals a Mèxic, Ghana i Costa d'Ivori, i Països Bàltics\n- L'Ivace ha adaptat les accions de promoció presencials a un format virtual mentre hi haja restriccions a la mobilitat\nL'Ivace manté la seua aposta per fer costat a les empreses valencianes en els mercats exteriors a través de nous formats virtuals que faciliten a les empreses conéixer noves oportunitats de negoci en mercats estratègics.\nLa directora general d'Internacionalització, María Dolores Parra, ha explicat que l'Ivace "ha adaptat els seus programes i accions a un format virtual des de l'inici de la pandèmia davant les restriccions a la mobilitat en els diferents mercats".\nDurant aquesta segona quinzena de juny, concretament, l'Ivace celebra tres missions comercials virtuals a Mèxic, Ghana i Costa d'Ivori, i Països Bàltics. Totes elles multisectorials.\nLa vintena d'empreses valencianes participants coneixerà de primera mà les possibilitats de negoci que ofereixen aquests països a través de reunions amb empreses importadores i distribuïdores de cadascun d'aquests països.\nMaría Dolores Parra ha assenyalat així mateix que per a l'últim trimestre de l'any l'Ivace ha previst el desenvolupament de diverses missions comercials presencials amb destinació a Polònia, l'Índia, Turquia i Azerbaidjan.\nMèxic destaca per la seua estratègica situació geogràfica i la seua extensa xarxa de Tractats de Lliure Comerç, entre ells amb la Unió Europea, que atorguen accés preferencial als mercats de 46 països.\nA més, Mèxic és la segona economia a Iberoamèrica i dotzé importador mundial. Per als productes de la Comunitat Valenciana, Mèxic sobreïx com el primer destí a Amèrica Llatina i tercer en el continent americà.\nEls Països Bàltics - Letònia, Lituània i Estònia - es troben entre les economies més competitives i segures del món, segons el Banc Mundial. Són xicotets estats amb polítiques liberals amb baixos índexs de corrupció i sistemes fiscals favorables, que des de la seua incorporació a la Unió Europea s'han beneficiat del suport dels fons europeus per a la millora de les seues economies.\nEstats que han apostat per la innovació tecnològica i industrial, en oferir una estabilitat econòmica i financera que ha portat a moltes empreses europees a externalitzar els seus processos de negoci i I+D en aquests països.\nPer part seua, Ghana i Costa d'Ivori ofereixen interessants oportunitats de negoci pel seu ràpid creixement, amb poblacions molt joves i amb perspectives de creixement econòmic mitjà per damunt del 3% en 2021 i pròxim a 4% en 2022, segons les previsions del Fons Monetari Internacional.\nGhana és el nové destí de la Comunitat Valenciana en el continent africà i el segon entre els països d'Àfrica subsahariana, a continuació de Sud-àfrica, amb un 10% del valor exportat a aqueixos països. Costa d'Ivori sobreïx com l'onzé destí de la Comunitat a Àfrica i el quart a Àfrica Subsahariana.


Christian Gómez, Author at RoigSat - Pàgina 5 de 7\nMeanwhile lets just say that we are proud Christian Gómez contributed a whooping 121 entries.\nEntrades per Christian Gómez\n15 Gener, 2018 /0 Comentaris/a Notícies /by Christian Gómez\nSi la teva intenció és construir una casa nova, remodelar el teu pis o modernitzar la calefacció, et volem mostrar tots els sistemes de calefacció que existeixen al mercat. T’ajudarà a avaluar, comparar i decidir quin és el millor sistema de calefacció per a la teva llar. A continuació, veurem avantatges i desavantatges de diversos […]\n9 Gener, 2018 /0 Comentaris/a Ecologia, Notícies /by Christian Gómez\nLa tendència actual en la societat s’encamina cap a la conscienciació per la preservació del medi ambient. Reunir esport, benestar i bicicletes que generen electricitat neta, cada dia està més a prop i és més accessible per a tots. Tres exemples d’aquesta tendència actual són: L’Hotel Crown Plaza de Copenhaguen, en el qual els seus […]\nAmb les fredes i llargues nits d’hivern moltes persones opten per no apagar les calderes i els radiadors. La majoria de les llars ja encenen la calefacció durant el dia, però en arribar la nit ens ve a la ment cada any la mateixa pregunta: és convenient deixar la calefacció encesa mentre estem dormint? A […]\n18 Desembre, 2017 /0 Comentaris/a Consells, Estalvi /by Christian Gómez\nAmb l’hivern, arriba irremeiablement el fred i per combatre-ho res millor que encendre la calefacció. Si abusem de la calefacció, ens podem emportar alguna sorpresa amb la factura. Alguns mètodes són més eficaços que uns altres, però amb uns senzills trucs podrem estalviar en calefacció aquest nadal. Mesures per estalviar en calefacció A continuació, et […]\n12 Desembre, 2017 /0 Comentaris/a Consells, Estalvi /by Christian Gómez\nAmb el preu de l’energia tan elevat, les famílies necessiten reduir el seu consum. És una manera d’estalvi, i l’única manera de fer-ho, és apostar per mesures d’eficiència energètica. El problema és que, entre tants bons consells, moltes vegades corren falsos mites. És l’hora de desmuntar aquests falsos mites i aconseguir una llar el més […]\n30 Novembre, 2017 /0 Comentaris/a Ecologia, Estalvi /by Christian Gómez\nA l’hora de triar l’equipament d’un habitatge, aquesta decisió no s’ha de prendre a la lleugera. Si es vol gaudir de comoditats en la llar i gaudir d’una vida domèstica basada en l’eficiència energètica, aquestes decisions han de ser meditades. Una d’elles és l’elecció del termo elèctric per a l’aigua calenta. Aspectes a tenir en […]\n28 Novembre, 2017 /0 Comentaris/a Consells, Estalvi /by Christian Gómez\nS’acosta el Nadal i és hora de treure la decoració guardada en les caixes. Si aquest any vols ser el més original, dissenya i crea decoració nadalenca amb materials reciclats. Són igual de bonics que els que pots comprar en les tendes, però simbòlicament són més impactants i especials. Com ens agrada pensar en la […]\n22 Novembre, 2017 /0 Comentaris/a Consells, Estalvi /by Christian Gómez\nLa tecnologia d’avui dia ha fet realitat aquells somnis de la ciencia-ficció. L’exemple més clar són les aplicacions domòtiques utilitzades pel control de la llar. Gràcies a internet i a la tecnologia mòbil, ara podem realitzar moltes de les tasques de la llar: aixecar persianes, connectar l’alarma, encendre la televisió o, fins i tot, posar […]\n20 Novembre, 2017 /0 Comentaris/a Consells, Salut /by Christian Gómez\nL’habitació del nadó és el lloc de la casa on passarà més temps en els seus primers mesos de vida. Per això és important aconseguir un ambient adequat quant a la temperatura, humitat i altres factors. A continuació, et donem unes recomanacions de com utilitzar la calefacció quan es té un nadó a casa. Quin […]\nCom afecta la salut l’ús inadequat de la calefacció\n16 Novembre, 2017 /0 Comentaris/a Consells, Salut /by Christian Gómez\nEn moltes ocasions ens excedim en la temperatura de la llar quan arriba l’hivern per un ús inadequat de la calefacció. Això pot provocar problemes de salut presentant problemes respiratoris i cutanis. La sensació de fred en el cos comença al baixar la temperatura per sota dels 20 graus. Encara que és molt variable segons […]


ES ES MDB 3-401-02-05-04-01-RIG-0288-001\nDibuix de vitrall per a tarja amb medalló central amb flors i garlandes, i camper reticulat quadrangular amb peces romboïdals en les interseccions\nDibuix de vitrall per a òcul amb la representació d'una creu\nES ES MDB 3-401-02-05-01-05-01-RIG-U0677\nDibuix de vitrall d'òcul circular amb una creu grega en el centre. Aquesta creu es troba dins d’unes formes de fulles que donen la sensació de que sigui una flor, a la seva vegada es troben dins d'una forma romboïdal amb quatre peces circulars en els angles. El camper és una retícula de formes romboïdals. Tot el conjunt està emmarcat per una bordura en ziga-zaga.\nDibuix de vitrall per a òcul amb la representació dues figures femenines\nES ES MDB 3-401-02-05-02-01-RIG-U0183\nDibuix de vitrall d'òcul, en un primer pla dues figures femenines, una està de perfil i l'altra de tres quarts, cap de les dues mira a l'espectador, van vestides a la moda de l'època medieval i sembla que estiguin mirant un llibre, porten al braços un ram de lliris. El camper sembla un jardí. Composició d'estètica simbolista. La imatge va envoltada per una bordura de motius vegetals (fulles)\nES ES MDB 3-401-02-05-01-03-01-RIG-U1570\nES ES MDB 3-401-02-05-06-01-RIG-0240-001\nES ES MDB 3-401-02-05-06-01-RIG-0240-003\nDibuix de vitrall per a òcul d'arquitectura gòtica, amb quatre obertures circulars amb motius vegetals que també és repeteix en les traceries.\nES ES MDB 3-401-02-05-01-05-01-RIG-0053-006\nDibuix de vitrall de dues llunetes amb decoració geomètrica en forma d'estels de David. Hi ha diverses numeracions anotades en retolador al voltant. Formes neogòtiques. En l'angle superior esquerra a retolador: 7\nDibuix de vitralls per a rosassa\nES ES MDB 3-401-02-05-01-05-01-RIG-0053-002\nDibuix de vitrall de rosassa amb motius geomètrics, entre la decoració geomètrica dels lòbuls s’entreveuen dibuix d' uns caps que semblen d'àngels. formes neogòtiques. En l'angle superior esquerra a llapis: 1.\nDibuix de vitralls per llunetes amb motiu geomètrics\nES ES MDB 3-401-02-05-01-05-01-RIG-0053-007\nDibuix de vitrall de dues llunetes amb decoració geomètrica una en forma d'estels de David i l'altra amb formes quadrangulars. Hi ha diverses numeracions anotades en retolador al voltant. Formes neogòtiques. En l'angle superior esquerra a retolador: 7\nDibuixos de finestres per al Sr. Emilio Ferrera de Almeria\nES ES MDB 3-401-02-05-06-03-RIG-0243\nDibuixos de finestres per al Sr. Emilio Ferrera de Almeria. Hi ha diverses anotacions a llapis: E. Ferrera de Almeria / 7 vidrios dobles / Fondo mate / grabado á 3 tintas / vidrieras moros lectura dubtosa / Escala 1:10.\nDibuixos de motius decoratius per a vitrall amb representacions heràldiques\nES ES MDB 3-401-02-05-03-01-RIG-0183\nDibuixos de vidre a l'àcid per a finestres amb motiu decoratius de candelieri per als banys del Sr. Cortes\nES ES MDB 3-401-02-05-04-02-RIG-0209\nDibuixos de vidre a l'àcid per a finestres amb motiu decoratius de candelieri per al lavabo del Sr. Cortes. En la part superior els textos Sr. Cortes / Lavabos\nES ES MDB 3-401-02-05-05-01-RIG-0438-002\nDibuix de vitrall per a finestra sobre paper quadriculat amb motius seriats florals i geomètrics, està dibuixada la part superior de la finestra, en la part inferior el text: 2 vidrieras / 254 1/2x53\nES ES MDB 3-401-02-05-04-01-RIG-0288\nES ES MDB 3-401-02-05-01-05-01-RIG-0006


DIVENDRES, A LES 10.00\n14/11/2019 - 15.00\nDivendres, 15 de novembre, a les 8.30, "El matí de Catalunya Ràdio", amb Mònica Terribas, farà tertúlia de periodistes amb Milagros Pérez Oliva, periodista d'El País; Ferran Espada, director adjunt d'El Punt Avui; Patricia López, periodista d'investigació de Público, i Salvador Cot, director d'El Món.\nA les 10.05, "I visca la terra", analitzarà la reintroducció de l'os bru al Pirineu de la mà dels sectors implicats: Ferran Miralles, director general de Polítiques Ambientals i Medi Natural de la Generalitat; Paco Boya, Síndic d'Aran; Joan Estévez, ramader de la Vall d'Aran; Marc Alonso, expert en ossos, director de La Casa de l'Os d'Isil, membre de Depana i membre de la Fundación Oso Pardo; Eloi Barrera, corresponsal de Catalunya Ràdio al Pirineu Central, i Josep Maria Orteu, ramader d'Esterri de Cardós.\nA les 10.45, "Temps a la carta", amb Tomàs Molina, i a les 11.05, "Desinforme setmanal", amb Adrià Cuatrecases i Sergi Vives.\nL'arrencada del Càntut - Festival de Cançons de Tradició Oral\nA les 11.25, connexió amb la quarta edició del Festival Càntut, des de Cassà de la Selva, amb Quim Rutllant, de l'espai de cultura d'arrel "Mans (El suplement)".\nAinhoa Arteta presenta el disc "La otra orilla"\nA les 11.30, "Deixa que soni", amb Miqui Puig i Blai Marsé. La secció inclou l'entrevista a la soprano Ainhoa Arteta, que presenta el disc "La otra orilla". Finalment, Roger Escapa avançarà els continguts d'"El suplement",\nL'actor Txabi Franquesa, concursant de "L'apocalipsi"\nA les 12.05, el concurs "L'apocalipsi (El matí de Catalunya Ràdio)", amb Elisenda Carod, Elisenda Pineda i Charlie Pee, tindrà de convidats l'actor Txabi Franquesa i l'oient David Arnau.\nEl partit de l'OK Lliga entre el Reus i el Liceo, a Esport3\nGairebé 2.400.000 espectadors connecten amb "La Marató" més vista des del 2014


Solaris (pel·lícula de 1972) - Viquipèdia, l'enciclopèdia lliure\nSolaris (pel·lícula de 1972)\npel·lícula de 1972 dirigida per Andrei Tarkovsky\nSolaris (en rus: Соля́рис, transliterat: Soliaris) és el tercer llargmetratge d'Andrei Tarkovski, estrenada el 1972 i doblada al català.\nDonatas Banionis (en)\nMykola Hrynko (en)\nAleksandr Misharin (en)\nOlga Kizilova (en)\nAndrei Tarkovski i Frederic Gorenstein a partir de la novel·la homònima de Stanislas Lem\nEduard Artémiev (i Preludi de cor en fa menor de Bach\nMoscou, Japó i Rússia\nGran Premi (1972)\nDes del seu descobriment, el planeta Solaris representa el major misteri al qual la humanitat mai no s’ha enfrontat. L'única forma de vida que s'hi troba és un oceà de matèria protoplàsmica que en recobreix tota la superfície. Segons una teoria, aquest oceà seria una criatura intel·ligent, un gegantí cervell a l'escala del planeta. Malgrat nombroses recerques, no ha pogut ser establert cap contacte amb aquesta criatura. Després de molts anys explorant l'espai, els terrícoles havien descobert finalment una altra forma de vida intel·ligent però cap comunicació no sembla possible amb ella. La solarística, la ciència que estudia l'oceà de Solaris, travessa una crisi greu. La gegantina estació d'observació concebuda originàriament per acollir més de vuitanta persones no acull avui més que un contingent reduït de tres científics i es considera fins i tot tancar-la definitivament.\nLes coses en són en aquest punt quan arriba un estrany missatge enviat pel doctor Gibbarian, un dels científics a bord de l'estació Solaris. Les autoritats decideixen enviar sobre el terreny el doctor Kris Kelvin, un psicòleg cèlebre per les seves recerques sobre l'oceà de Solaris i un antic alumne de Gibbarian. Haurà de descobrir el que passa i igualment definir si és necessari mantenir l'estació en activitat. Kelvin és un home molt intel·ligent però turmentat, es recupera malament del suïcidi de la seva dona Khari, fa alguns anys i del qual se sent responsable.\nHavent arribat a bord de l'estació Solaris, Kelvin descobreix que Gibbarian s'ha suïcidat i que els dos altres científics, Snaut i Sartorius, presenten símptomes d'un deliri paranoic inquietant. Comprova igualment la presència de persones estrangeres, que els dos altres científics semblen voler amagar. El matí de la primera nit que passa a bord, es desperta i descobreix Khari, viva davant d'ell. Creu haver-se tornat boig però s'ha de rendir finalment a la conclusió que aquesta dona és real, com els altres «visitants» que freqüenten els membres de l'estació. Són de fet creacions de l'oceà de Solaris i han començat a aparèixer poc de temps després d'una experiència duta pels tres científics per tal d'obtenir una reacció de part de l'oceà. Kelvin comença una nova relació amb la còpia de la dona que ha estimat abans i de qui ignora la seva verdadera naturalesa. Aquesta accepta el seu amor però les coses no són tan simples malgrat tot, ja que Kelvin no ha d'oblidar que no és sobre la Terra sinó sobre Solaris i sobre un planeta on els records es fan realitat, val més no viure massa en el passat sota pena de restar-ne presoner.\nLa pel·lícula de Tarkovski reprèn la trama general de la novel·la de Stanislas Lem i algunes escenes són molt ben trobades, malgrat les diferències – tant en el fons com en la forma. Contràriament a la novel·la, la pel·lícula comença a la Terra, amb una escena en el transcurs de la qual Kelvin enraona amb Berton, un pilot d'helicòpter que ha observat estranys fenòmens en una missió de salvament però el testimoniatge del qual mai no ha estat pres seriosament per les autoritats. Aquesta escena (igualment present a la novel·la però que té lloc més tard en el relat sota la forma d'un informe que llegeix Kelvin) és molt interessant, ja que descobreix moltes informacions sobre l'oceà, i permet comprendre millor la seva naturalesa profundament estranya i la relació que els humans mantenen amb ell.\nEls personatges són bastant fidels als de la novel·la, igual que l'estació Solaris, immensa i quasi abandonada, últim vestigi d'una època passada. El ritme de la pel·lícula és més aviat lent, contemplatiu, sobretot en algunes escenes que són introspectives: Kelvin observant les herbes en un rierol, Khari estudiant minuciosament els detalls d'una pintura, etc. L'oceà pensant de Solaris apareix breument pels ulls de bou de l'estació, de fet se'l sent més que no es veu, un grunyit sord continu recorda la seva presència en tot moment. En aquell temps els mitjans tècnics i el pressupost de la pel·lícula no permetien fer-ne més. Cap al final de la pel·lícula, Tarkovski deriva de l'assumpte inicial (l'oceà de Solaris i l'enigma que representa) per anar a una interrogació més general sobre l'exploració espacial, la vida, la mort i la cerca de l'amor. S'enfoca igualment sobre la relació entre Kelvin i la còpia d'Harey, molt més que a la novel·la. La capacitat de l'oceà a materialitzar dels «visitants» a partir dels records dels ocupants de l'estació és per a ell l'ocasió d'abordar el tema de la relació que els individus mantenen amb el seu passat.\nA la seva estrena, la pel·lícula va suscitar una reacció negativa de part de Stanislas Lem, que ho trobava massa allunyat de la seva novel·la. Tanmateix, malgrat les llibertats que el seu realitzador s’ha pres respecte a l'obra original, la pel·lícula de Tarkovski constitueix un relat emocionant i humanista, servit per excel·lents intèrprets i una música captivadora.\nNatàlia Bondartxuk: Khari\nDonatas Banionis: Kris\nJüri Järvet: Snaut\nLa novel·la de Stanislas Lem ha donat lloc a un remake, estatunidenc, el 2002, dirigit per Steven Soderbergh amb George Clooney: Solaris.\n↑ «Solaris». The New York Times.\nObtingut de «https://ca.wikipedia.org/w/index.php?title=Solaris_(pel·lícula_de_1972)&oldid=23893903»\nDarrera modificació: 26 juny 2020 a les 22:54\nLa pàgina va ser modificada per darrera vegada el 26 juny 2020 a les 22:54.


Delirium postoperatori: de quines evidències disposem?, per Francesc Riba. Publicat el 25/2/15 - SCGIG\nDelirium postoperatori: de quines evidències disposem?, per Francesc Riba. Publicat el 25/2/15\nLa magnitud de la resposta inflamatòria sistèmica després d’una cirurgia ha estat implicada com a factor de risc pel delirium a través d’una alteració de la integritat de la barrera hematoencefálica (BHE) que facilita el pas de citoquines y nombrosos fàrmacs al parènquima cerebral.\nLa bibliografia diu que el delirium es podria manifestar en el postoperatori d’ancians entre un 15 i 51% i que es podria prevenir en un 40% dels casos. És una síndrome que suposa una situació d’urgència a més a més de causar gran patiment a pacients, familiars i cuidadors. En el maneig cal una detecció precoç (hi ha autors que el postulen com el sisè signe vital) i requereix d’un abordatge ràpid, integral i que pugui prevenir possibles complicacions.\nEl mes de gener la revista JAGS presenta la versió resumida de la guia de pràctica clínica (GPC) del delirium postoperatori, centrada en la prevenció i en el tractament, no en el diagnòstic ni en les eines d’ screening. La GPC està elaborada per la American Geriatrics Society i és d’accés lliure (versió complerta a http://geriatricscareonline.org/ ). Es tracta d’una GPC basada en l’evidencia per tant, on es detalla explícitament l’estratègia de recerca bibliogràfica, qualifica el nivell o qualitat de les evidencies i descriu la força de les recomanacions que elabora.\nLes recomanacions més fortes on els beneficis superen clarament els riscos són les següents:\nEn la prevenció del delirium, les intervencions no farmacològiques multicomponents (per exemple, reorientació, higiene de la son, mobilització precoç, adaptacions sensorials...) realitzades per un equip interdisciplinari en pacients amb risc de delirium són molt efectives.\nCaldria proporcionar programes educatius sobre el delirium als professionals sanitaris per a la prevenció i maneig.\nUna avaluació mèdica s'hauria de realitzar sempre per identificar les causes del delirium.\nSi s’ha d’administrar analgèsia, millor fàrmacs no opiacis si es possible, de la mateixa manera que caldria evitar altres fàrmacs que predisposin al delirium.\nEvitar les benzodiazepines com a primera línia de tractament i evitar-les també juntament amb els antipsicòtics pel tractament del delirium hipoactiu.\nEl postoperatori no és moment per iniciar inhibidors de la colinesterasa si abans no en prenia, no mostra cap benefici i pot tenir seriosos efectes secundaris.\nAltres recomanacions, tot i que febles, on l’evidència és baixa o els potencials riscos de les intervencions poden superar els beneficis són:\nL’ús d’antipsicòtics, en el delirium hiperactiu, hauria de ser a la menor dosis efectiva i durant el menor temps possible\nEn pacients amb delirium establert, les intervencions no farmacològiques multicomponents realitzades per un equip interdisciplinari millora els resultats clínics\nL’anestèsia regional en el moment de la cirurgia i després de l'operació pot millorar el control del dolor i prevenir el delírium.\nRecomanacions amb evidencia insuficient:\nEs coneguda que la intensitat de la sedació predisposa a major risc de delirium però els estudis sobre la instauració de electroencefalogrames (EEG) durant la sedació del procediment quirúrgic no mostren suficient evidencia.\nTampoc hi han evidencies suficients per recomanar a favor o en contra l’ús d’antipsicòtics de forma preventiva ni els ingressos a unitats especialitzades per deliriums postoperatoris.\nAcabaria recalcant que les mesures no farmacològiques i la formació del personal sanitari són summament importants i eviten molta iatrogènia. A les sales quirúrgiques no sempre hi ha professionals formats en el maneig d’aquesta síndrome i cal dir que el delirium surt car al sistema sanitari, sovint passa desapercebut i és una síndrome que es pot prevenir.\nData publicació: 25/2/15


Formació a l’estranger: Formació professional – Garrotxa Jove\nFormació a l’estranger: Formació professional\nEls estudis de Formació Professional capaciten per exercir una professió. Actualment hi ha una gran diversitat d’àmbits i sectors dins del mercat de treball que requereixen de persones amb titulació tècnica o tècnica superior.\nLes branques o famílies d’aquests cicles formatius varien molt d’un país a un altre, per això, abans de llançar-te a estudiar una FP a l’estranger, et recomanem que cerquis informació sobre el sistema educatiu del país de destí:\nTodo FP: trobaràs en aquest portal les webs de formació professional de diferents països d’Europa.\nÉs una modalitat de formació professional que combina l’aprenentatge formal en un centre educatiu amb les pràctiques a una empresa relacionada amb els estudis que s’estan desenvolupant.\nEls països europeus on més es desenvolupa aquesta modalitat són Alemanya, Holanda, Àustria, Suïssa i França.\nHi ha diverses organitzacions que fan de pont entre l’alumne/a i l’empresa i centre educatiu. Ofereixen ajudes al trasllat, al curs d’idioma o fins i tot a l’allotjament de la persona participant.\nPots conèixer la informació de FP Dual dels diferents països a través de la web Alianza per la FPDual\nBEQUES FORMACIÓ PROFESSIONAL A L’ESTRANGER\nPer als estudiants de Cicle Formatiu de Grau Mitjà, hi ha una dotació econòmica d’uns 1.100-1.400 € mensuals, i pels estudiants de cicle superior, la quantitat és de 300-400 € mensuals.\nL’aportació econòmica de les beques cobreixen 3 mesos de l’estada.\nL’ajuda s’ha de tramitar a través del centre on estiguis estudiant.\nEn el cas de què vagis a cursar una FP Dual a algun país europeu, existeixen ajudes econòmiques per a preparar-te prèviament en l’idioma del país de destí, per al trasllat, allotjament etc.\nL’organització que fa d’intermediària entre la persona participant i l’empresa/institut on anirà a estudiar i treballar és la que explicar quines ajudes hi ha, ja que a vegades la pròpia empresa que contracta l’estudiant també cobreix les despeses de lloguer i manutenció.\nBridge4Mobility ofereixen anar a fer FP Dual a Europa (Alemanya, Àustria) en diversos sectors com l’hostaleria, la geriatria i treballs tècnics.